Държавен вестник, бр. 101, 2010 г., стр. 67

БРОЙ  101	
Д Ъ Р Ж А В Е Н  В Е С Т Н И К 	
СТР.  67  
1. при ЗЗОЛ на възраст до 18 години:
а) обстоен профилактичен преглед със снемане 
на зъбен статус веднъж за съответната календарна 
година и допълнителен преглед за бременни;
б) до 4 лечебни дейности за съответната кален­
дарна година, като в тях се включват до две лече­
ния на пулпит или периодонтит на постоянен зъб;
2. при ЗЗОЛ на възраст над 18 години:
а) обстоен преглед със снемане на зъбен ста­
тус веднъж за съответната календарна година и 
допълнителен преглед за бременни;
б) до две лечебни дейности за съответната 
календарна година.
(3) Изпълнителите на специализирана извън­
болнична дентална помощ по специалност „Детска 
дентална медицина“ извършват за всяко ЗЗОЛ на 
възраст до 19 години, потърсило дентална помощ, 
пакета дейности по НРД.
(4) За всяко ЗЗОЛ под 18-годишна възраст с 
психични заболявания, потърсило дентална помощ, 
изпълнителите на специализирана извънболнична 
дентална помощ извършват под обща анестезия 
дейности по пакети заболявания съгласно НРД 
без ограничения на обема.
(5) Националната здравноосигурителна каса 
заплаща на изпълнителите на извънболнична 
дентална помощ дейностите по цени съгласно 
приложение № 4.
Чл. 2. Националната здравноосигурителна каса 
заплаща изцяло денталните дейности по договоре­
ните пакети и обеми и за следните лица:
1. лицата, настанени в домове за медико-со­
циални услуги;
2. децата, настанени в специалните училища 
и домовете за отглеждане и възпитание на деца, 
лишени от родителска грижа, включително след 
навършване на 18 години;
3. лицата, задържани под стража.
Чл. 3. Националната здравноосигурителна 
каса заплаща изцяло договорената и извършената 
дейност по чл. 1 и 2 от изпълнителите на специа­
лизирана извънболнична дентална помощ под обща 
или венозна анестезия за ЗЗОЛ до 18 години с 
психични заболявания, както следва:
1. обстоен преглед от лекар по дентална меди­
цина за установяване на орален статус и изготвяне 
на амбулаторен лист с насочване към специалист 
психиатър;
2. обстоен преглед от специалист психиатър 
със заключение, съдържащо диагноза за психично 
заболяване и необходимостта от дентално лечение 
под обща анестезия и насочване с медицинско 
направление към лекар – специалист по дентал­
на медицина (по детска дентална медицина или 
орална, или лицево-челюстна хирургия), от лечебно 
заведение, сключило договор за тази дейност;
3. снемане на анестезиологичен статус за пла­
ниране на оперативна интервенция с анестезия;
4. обща или венозна анестезия: 
а) не повече от 180 минути в лечебни заведения 
за специализирана извънболнична дентална помощ; 
б) не повече от 360 минути в лечебни заведения 
за болнична помощ;
5. обтурация с амалгама или химичен композит;
6. екстракция на временен зъб;
7. екстракция на постоянен зъб;
8. лечение на пулпит или периодонтит на 
временен зъб (включва всички дейности без об­
турацията);
9. лечение на пулпит или периодонтит на 
постоянен зъб (включва всички дейности без 
обтурацията);
10. инцизия в съединителнотъканни ложи;
11. екстракция на дълбоко фрактуриран или 
дълбоко разрушен зъб;
12. контролен преглед след някоя от горните 
две дейности;
13. 24-часово активно наблюдение при необ­
ходимост след общата анестезия.
Чл. 4. Изпълнителят на извънболнична ден­
тална помощ има право на пряко заплащане и/
или доплащане от задължително здравноосигурени 
лица (ЗЗОЛ) в следните случаи:
1. при доплащане до пълните договорени 
стойности на извънболничната дентална помощ 
по чл. 1 и 2;
2. когато лицето е получило полагащия му се 
обем дейности съгласно настоящите условия и 
желае да продължи лечението си;
3. когато необходимото лечение обхваща 
лечебно-диагностични дейности, невключени в 
посочения пакет по настоящите условия;
4. когато при дейност, заплащана от НЗОК, 
лицето изрично предпочете методики, средства 
или материали, невключени в посочения пакет 
по настоящите условия.
Чл. 5. (1) За секторна рентгенография на зъби 
и ортопантомография се заплаща на изпълнител 
на извънболнична дентална помощ (ИДП), при­
тежаващ разрешение за извършване на рентгено­
графска дейност, ако е назначена с направление 
за медико-диагностична дейност от изпълнител 
на извънболнична дентална помощ. 
(2) За ИДП не се прилага редът за определяне 
на стойностите за медико-диагностични изследва­
ния – рентгенографски изследвания.
(3) Редът на назначаване, заплащане и отчитане 
на рентгенографски изследвания от изпълнителите 
на извънболнична дентална помощ е както при 
изпълнителите на специализираната извънболнична 
дентална помощ (СИДП).
Чл. 6. На изпълнители на ИДП, които са 
в договорни отношения с НЗОК, се заплаща 
отчетена експертизна дейност, извършена по 
установения ред.
Чл. 7. (1) Националната здравноосигурителна 
каса заплаща за отчетена експертиза на временната 
неработоспособност на всеки член на обща или 
специализирана лекарска консултативна комисия 
(ЛКК), но на не повече от трима.
(2) Експертиза по ал. 1 се отчита с отрязък от 
„Талон за медицинска експертиза“ (бл. МЗ-НЗОК 
№ 6) за всеки член на ЛКК.
(3) Националната здравноосигурителна каса 
заплаща за отчетен преглед, поискан от ЛКК и 
Регионалната картотека на медицинската експер­
тиза (РКМЕ). 
(4) Прегледът по ал. 3 се отчита с отрязък 
от „Талон за медицинска експертиза“ – бланка 
на Министерството на здравеопазването и на 
Националната здравноосигурителна каса (бл. 
МЗ-НЗОК № 6).